छोटी उम्र में ही एलन ने कई बड़े काम किए थे. आधुनिक कंप्यूटर की नींव रखी, कृत्रिम दिमाग के लिए मानक तय किए और द्वितीय विश्वयुद्ध के दौरान जर्मन सेना की पनडुब्बियों का कोड तोड़कर लाखों लोगों की जान बचाईं. 1936 में एलन ने युनिवर्सल ट्यूरिंग मशीन बनाने के लिए एक पेपर प्रकाशित किया था. इसे आधुनिक कंप्यूटर का ब्रेन कहा जाता है. आज के कंप्यूटर की तरह एलन उस जमाने में ऐसी मशीन बनाने की कोशिश में लगे थे जिसमें एक बार आंकड़ें फीड किए जाने के बाद कई तरह के काम लिए जा सकें.